Author: Ondrejka
Last saved by: spano
Company: MH SR

Dofinancovanie technickej infraštruktúry v obci Kechnec
z dôvodu  navyše vyvolaných nákladov

V zmysle uznesenia vlády SR č. 450 zo dňa 25. 4. 2002 boli obci Kechnec v rámci výstavby technickej infraštruktúry pridelené finančné prostriedky v celkovej výške 184 247 tis. Sk. Počas realizácie uvedenej výstavby boli vyvolané navyše náklady pre objekt dažďovej kanalizácie vo výške 15 634  mil. Sk   a taktiež došlo z dôvodu zmeny sadzby DPH z 10 % na 14 % k zdraženiu realizácie stavebných prác a dodávok vo výške 3 445 mil. Sk. V rámci vybudovania plynovej prípojky bolo nutné vybudovať aj prístupovú cestu k regulačnej stanici plynu. Majetkovo-právne vysporiadanie pozemkov, projektová dokumentácia, stavebné povolenie a realizačný projekt takto navyše vyvolanými nákladmi predstavujú sumu 6 526 tis. Sk. Ďalšie vyvolané 
náklady vo výške 3,2 mil. Sk predstavujú administratívne podkladové dokumenty: 
-	vypracovanie koncepčnej štúdie a odsúhlasenie pozemkov, 
-	vypracovanie predbežného polohopisného a výškopisného zamerania pozemku, 
-	vypracovanie predbežného hydrogeologického prieskumu, 
-	vypracovanie environmentálnej štúdie, 
-	spracovanie geometrických plánov, 
-	identifikáciu vlastníkov a predbežné rokovania, 
-	právne služby v rozsahu prípravných prác. 
Tieto náklady boli vyvolané požiadavkami zahraničných investorov, aby uvedené dokumenty boli obcou zabezpečené.
K jednotlivým požiadavkám, ktoré obec písomne predložila na MH SR, sú rozpísané zdôvodnenia vzniknutých vyvolaných investícií vrátane jednotlivých príloh. Kolaudácie                k jednotlivým stavbám: rozšírenie komunikácie, verejné osvetlenie, chodníky, elektrická, plynová a telefónna prípojka budú vykonané v 02/2004.
Celková suma navyše vyvolaných nákladov pri realizácii výstavby infraštruktúry v obci Kechnec je uvedená v nasledovnej tabuľke:
V tis. Sk                                                                                                                                tabuľka č. 1
Navyše náklady | Celková výška v tis. Sk | Poznámky
Výstavba dažďovej kanalizácie | 15 634 | V rámci výstavby infraštruktúry priemyselného parku došlo k dodatočným prácam (zvýšila sa  dĺžka výstavby dažďovej kanalizácie o 941,20 m z dôvodu územnej požiadavky investorov a zväčšil sa  aj priemer rúr zabezpečujúcich odvod dažďovej vody)
Zmena sadzby DPH | 3 4 45 | Novelizácia zákona o DPH
Prístupová cesta k regulačnej stanici plynu | 6 526 | Dodržiavanie technických požiadaviek  pre prevádzkovanie     regulačnej stanice
Administratívne   podkladové dokumenty | 3 200 | Koncepčná štúdia a odsúhlasenie pozemkov, polohopisné a výškopisné zameranie pozemkov, hydrogeolog. prieskum, environmentálna štúdia, geometrické plány, spracovanie,       identifikácia vlastníkov,    právne    služby v rozsahu prípravných prác
Spolu celkom | 28 805 |

Obec Kechnec listom č. j. 344/2003 zo dňa 04. 4. 2003, č. j. 1045/2003 zo dňa                22. 10. 2003, č. j. 1208/2003 zo dňa 11. 12. 2003 a č. j. 1207/2003 zo dňa 11. 12. 2003 k predmetnej problematike, resp. dofinancovaniu technickej infraštruktúry zaslala žiadosť na rezort  Ministerstva hospodárstva SR s príslušnou dokumentáciou a podkladovými materiálmi, ktoré sa nemenili. Pôvodná požiadavka bola rozšírená o dofinancovanie administratívnych, technických a právnych služieb v celkovej hodnote 3,2 mil. Sk.
Zároveň obec Kechnec dňa 19. 12. 2003 uskutočnila odvod nevyčerpaných finančných prostriedkov,  “daň z predaja nehnuteľnosti" vo výške 3.159.492,- Sk . Finančné prostriedky     v tejto výške nebolo možné zo strany obce vyčerpať, keďže podľa § 8 ods. 3 písm. f) zákona SNR č. 318/1992 o dani z dedičstva, dani z darovania a dani z prevodu a prechodu nehnuteľností v znení neskorších predpisov obce nie sú daňovníkom dane z prevodu a prechodu nehnuteľností tzn., že obec nepodáva daňové priznanie a má len oznamovaciu povinnosť, ktorú si obec splnila voči Daňovému úradu Košice V. dňa 20. 08. 2003 listom č. j. 804/2003.
Na základe Metodického pokynu vydaného MF SR k uplatňovaniu § 6 ods. 3 zákona NR SR č. 303/1995 Zúz. o rozpočtových pravidlách v znení zákona NR SR č. 386/1996 Z. z. a podľa odseku 4.c) a odseku 5. obec odviedla do štátneho rozpočtu skutočný výnos                 z prostriedkov štátneho rozpočtu (výnos po odpočítaní poplatkov za vedenie účtu) vo výške 2.026.537,01 Sk dňa 19. 12. 2003.

Čerpanie finančných prostriedkov na vybudovanie technickej infraštruktúry obec uskutočnila v termíne do 31. 12. 2003 v plnej výške 184 247 tis. Sk a konečný výpis bankového účtu o čerpaní prostriedkov zaslala obec v ročnom finančnom zúčtovaní so štátnym rozpočtom po skončení rozpočtového obdobia (mimo výnosu z prostriedkov štátneho rozpočtu vo výške zostatku na účte v celkovej výške 1 013 241,70 Sk, ktorý je obec povinná odviesť do 10. januára 2004 do štátneho rozpočtu). 

V súčasnosti sa na Okresnom úrade Košice - okolie, odbor pozemkový, poľno-hospodárstva a lesného hospodárstva oddelenie pozemkové a poľnohospodárstva nachádzajú všetky potrebné podkladové materiály a dokumenty, na ktorých základe príslušný úrad vydá rozhodnutie o trvalom odňatí (zábere) poľnohospodárskej pôdy z poľnohospodárskeho pôdneho fondu.

Ďalšie prílohy sú k dispozícií na MH SR a ide o nasledovné fotokópie:
•	kolaudačné rozhodnutie na dažďovú kanalizáciu, vodovod, splašková kanalizácia,
•	ČOV II.. a III. etapa
•	kolaudačné rozhodnutie na rozšírenie inžinierskych sietí, vodovod a splašková
      kanalizácia – Perínska cesta
•	celkový prehľad čerpania poskytnutých finančných prostriedkov
•	prehľad celkových nákladov na stavbu Úprava Perínskej cesty
•	špecifikácia zvýšenia investičných nákladov na vybudovanie techn. infraštruktúry
                        v  PP Kechnec
•	rozpočet - PP Kechnec – Perín, časť' - Cesta medzi Molexom a Gilbosom
•	stavebné povolenie pre stavbu PP Kechnec - Perín, časť' - Cesta medzi Molexom
      a Gilbosom
•	prehlásenie o výške platby za trvalý záber pôdy
•	potvrdenie o stave pohľadávok voči obci Kechnec za rok 2003 pri výstavbe priemyselnej zóny